Go ntse jalo ka batho ba ba suleng. Ga ba itse sepe. Ga ba utlwe sepe. Mme ga ba kgone go dira sepe. Go ne go ntse jalo ka Lasaro fa a ne a sule. Loso lo tshwana le boroko jo bogolo jo e reng fa motho a bo robetse a bo a sa gakologelwe sepe. Baebele ya re: “Fa e le baswi bone, ga ba itse sepe gotlhelele.”—Moreri 9:5, 10. Le mo phuthegong ya Bokeresete go siame go nna le lefufa le le tshwanetseng. Le dira gore re rate ba bangwe thata le go amega ka bone e bile le dira gore re gane ditlhotlheletso tse di senyang tse di ka gobatsang bakaulengwe ba rona ba semoya, tse di jaaka tshebo e e senyang le dikgopolo tsa botlhanogi. Lefufa la bomodimo le re tlhotlheletsa go tshegetsa ditshwetso tsa bagolwane, ba ka dinako tse dingwe ba bonang go tshwanela gore ba kgaleme badiraphoso. (1 Bakorintha 5:11-13; 1 Timotheo 5:20) Paulo o ne a bolela jaana fa a kwala ka lefufa le a neng a na le lone ka badumedi ka ene ba kwa phuthegong ya Korintha: “Ke fufega ka lona ka lefufa la bomodimo, gonne nna ka namana ke ne ka lo solofetsa go nyalwa ke monna a le mongwe gore ke tle ke lo ise lo le kgarebane e e itshekileng kwa go Keresete.” (2 Bakorintha 11:2) Ka tsela e e tshwanang lefufa la rona le re tlhotlheletsa go dira sotlhe se re ka se kgonang go sireletsa boitsheko jwa dithuto, jwa bomoya le jwa boitsholo jwa botlhe ba ba leng mo phuthegong.